**Písomná informácia pre používateľa**

**Vzduch medicinálny syntetický SIAD**

**21,0-22,5% V/V stlačený medicinálny plyn**

kyslík

**Pozorne si prečítajte celú písomnú informáciu predtým, ako začnete používať** **tento liek, pretože obsahuje pre vás dôležité informácie.**

1. Túto písomnú informáciu si uschovajte. Možno bude potrebné, aby ste si ju znovu prečítali.
2. Ak máte akékoľvek ďalšie otázky, obráťte sa na svojho lekára alebo lekárnika.
3. Ak sa u vás vyskytne akýkoľvek vedľajší účinok, obráťte sa na svojho lekára alebo lekárnika . To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Pozri časť 4.

**V tejto písomnej informácii sa dozviete:**

1. Čo je Vzduch medicinálny syntetický SIAD a na čo sa používa

2. Čo potrebujete vedieť predtým ako použijete Vzduch medicinálny syntetický SIAD

3. Ako používať Vzduch medicinálny syntetický SIAD

4. Možné vedľajšie účinky

5. Ako uchovávať Vzduch medicinálny syntetický SIAD

6. Obsah balenia a ďalšie informácie

**1. Čo je Vzduch medicinálny syntetický SIAD** **a na čo sa používa**

Vzduch medicinálny syntetický SIAD je medicinálny plyn, ktorý sa dodáva vo fľašiach na stlačený plyn.

Vzduch medicinálny syntetický SIAD nahrádza bežný okolitý/atmosférický vzduch v situáciách, keď je to potrebné, napr.:

* Pri umelej ventilácii (náhrada alebo podpora spontánneho dýchania pomocou prístroja)
* Ako hnací plyn pri nebulizácii (rozprašovanie kvapaliny na veľmi malé kvapky, ktoré môžu byť vdýchnuté, používané napr. na podávanie niektorých liekov)

**2. Čo potrebujete vedieť predtým ako použijete Vzduch medicinálny syntetický SIAD**

**Nepoužívajte Vzduch medicinálny syntetický SIAD**:

Nie sú známe situácie v ktorých sa medicinálny vzduch nesmie použiť

**Upozornenia a opatrenia:**

Pred použitímVzduchu medicinálneho syntetického SIAD sa poraďte so svojim lekárom

**Deti a dospievajúci:**

Upozornenia a opatrenia sú rovnaké pre deti a dospievajúcich ako pre dospelých.

**Iné lieky a Vzduch medicinálny syntetický SIAD**

Ak teraz užívate alebo ste v poslednom čase užívali, či práve budete užívať ďalšie lieky, povedzte to svojmu lekárovi alebo lekárnikovi.

**Vzduch medicinálny syntetický SIAD a jedlo, nápoje a alkohol**

Jedlo, nápoje a alkohol nemajú vplyv na používanie Vzduchu medicinálneho syntetického SIAD

**Tehotenstvo, dojčenie a plodnosť**

Vzduch medicinálny syntetický SIAD sa môže užívať počas tehotenstva aj dojčenia.
Ak ste tehotná alebo dojčíte, ak si myslíte, že ste tehotná, alebo ak plánujete otehotnieť, poraďte sa so svojím lekárom alebo lekárnikom predtým, ako začnete tento liek užívať.

**Vedenie vozidiel a obsluha strojov**

Po použití lieku Vzduch medicinálny syntetický SIAD môžete riadiť alebo obsluhovať stroje.

**3. Ako používať Vzduch medicinálny syntetický SIAD**

Vždy užívajte tento liek presne tak, ako vám povedal váš lekár alebo lekárnik. Ak si nie ste niečím istý, overte si to u svojho lekára alebo lekárnika.

Vzduch medicinálny syntetický SIAD sa inhaluje (vdychuje) pomocou vhodného zariadenia, napríklad cez nosový katéter (hadička zavedená do nosa) alebo tvárovú masku, a dýchate vy sám / sama (spontánne), alebo vám v dýchaní pomáha respirátor / ventilátor.
Vzduch medicinálny syntetický SIAD je rovnako možné používať pri inhalácii liečiv (nebulizácii). Vzduch medicinálny syntetický SIAD je možné miešať s medicinálnym kyslíkom, ak je požadovaná vyššia koncentrácia kyslíka.
Dávkovanie sa bude líšiť v závislosti od okolností, v ktorých medicinálny vzduch používate.

**Použitie u detí a dospievajúcich**
Vzduch medicinálny syntetický SIAD sa používa rovnakým spôsobom u detí, dospievajúcich i u dospelých.

**Ak použijete viac lieku Vzduch medicinálny syntetický SIAD, ako máte**
Riziko predávkovania Vzduchom medicinálnym syntetickým SIAD nehrozí. Medicinálny vzduch má byť podávaný podľa inštrukcií lekára a musí byť podávaný pomocou na to určených zariadení.

Ak máte akékoľvek ďalšie otázky týkajúce sa použitia tohto lieku, opýtajte sa svojho lekára. Inštrukcie na uchovávanie a používanie fliaš na stlačený plyn, pozri časť 5.

**4. Možné vedľajšie účinky**

Žiadne vedľajšie účinky nie sú známe

**Hlásenie vedľajších účinkov**

Ak sa u vás vyskytne akýkoľvek vedľajší účinok, obráťte sa na svojho lekára, lekárnika, alebo zdravotnú sestru. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Vedľajšie účinky môžete hlásiť aj priamo na národné centrum hlásenia uvedené v [Prílohe V](http://www.ema.europa.eu/docs/en_GB/document_library/Template_or_form/2013/03/WC500139752.doc). Hlásením vedľajších účinkov môžete prispieť k získaniu ďalších informácií o bezpečnosti tohto lieku.

**5. Ako uchovávať Vzduch medicinálny syntetický SIAD**

Tento liek uchovávajte mimo dohľadu a dosahu detí.

Nepoužívajte tento liek po dátume exspirácie, ktorý je uvedený na štítku na fľaši po „EXP“.

Dátum exspirácie sa vzťahuje na posledný deň v mesiaci.

* Uchovávajte pri teplote od -40 ° C do +65 ° C.
* Uchovávajte vo zvislej polohe.
* Uchovávajte na dobre vetraných miestach.
* Uchovávajte mimo dosahu horľavých materiálov.
* Chráňte pred pádom a inými nárazmi.
* Fľaše na stlačený plyn obsahujúce rôzne druhy plynov sa majú skladovať oddelene.
* Plné a prázdne fľaše na stlačený plyn sa musia skladovať oddelene.
* Fľaše na stlačený plyn sa nesmú skladovať v blízkosti tepelných zdrojov.
* Fľaše na stlačený plyn skladujte zakryté a dobre chránené pred poveternostnými vplyvmi.
* Zatvárajte ventily fliaš. Prázdne fľaše vráťte dodávateľovi.
* Fľaša na stlačený plyn sa nesmie používať, ak je viditeľne poškodená alebo pri podozrení na poškodenie alebo vystavenie extrémnym teplotám.
* Predíďte akémukoľvek kontaktu s olejmi, mastnotou alebo inými uhľovodíkmi.
Použiť možno len zariadenie vhodné pre daný typ fľaše na stlačený plyn a plynu.
* Na otváranie a zatváranie ventilu fľaše na stlačený plyn nepoužívajte kliešte ani iné nástroje, aby nedošlo k poškodeniu.
* Tvar fľaše na stlačený plyn nesmie byť pozmenený.
* V prípade netesnosti ihneď uzavrite ventil fľaše na stlačený plyn, ak toto možno bezpečne vykonať. Ak nemožno, premiestnite fľašu na bezpečné miesto mimo budovu a nechajte kyslík uniknúť.
* Ventily prázdnych fliaš na stlačený plyn uzatvorte.
* Spojky hadíc, ventilov atď. Musia byť čisté a suché. Pokiaľ dôjde k znečisteniu, očistite ich podľa pokynov dodávateľa. Nepoužívajte žiadne rozpúšťadlá. Na čistenie a osušenie zariadenia použite čistú, nepúšťajúcu handričku.
* Odčerpávanie stlačeného plynu nie je povolené.
* Fajčenie či práce s otvoreným ohňom v blízkosti fľaše na stlačený plyn je zakázané.
* Ventil fľaše na stlačený plyn musí byť pevne uzavretý..

Transport tlakových fliaš na stlačený plyn

Fľaše na stlačený plyn sa musia prepravovať s vhodným materiálom, ktorý ich bude chrániť pred nebezpečnými údermi a pádmi a bude ich udržiavať vo zvislej polohe.

**6. Obsah balenia a ďalšie informácie**

**Čo Vzduch medicinálny syntetický SIAD obsahuje**

1. Liečivo je kyslík (oxygenium), 21,0-22,5% V/V (objemových percent).
2. Pomocnou látkou je dusík.

**Ako vyzerá Medicinálny kyslík plynný SIAD a obsah balenia**

Lieková forma: stlačený medicinálny plyn.

Vzduch medicinálny syntetický SIAD je bezfarebný plyn bez zápachu.

Vzduch medicinálny syntetický SIAD je uchovávaný pod tlakom vo fľašiach na stlačený plyn z ocele alebo hliníka, typ uzatváracieho ventilu je štandardný, integrovaný alebo RPV, materiál ventilu: chrómovaná alebo niklovaná mosadz. Telo fľaše má bielu farbu a horná zaoblená časť fľaše obsahuje čierny pruh na bielom pozadí.
Fľaše na stlačený plyn s objemom x litrov plnených na tlak 200 bar obsahujú y (jednotiek objemu) prípravku Vzduch medicinálny syntetický SIAD pri teplote 15 ° C a tlaku 1 bar:

|  |  |  |  |  |
| --- | --- | --- | --- | --- |
| Vodná kapacita tlakovej fľaše (x) v litroch | Objem medicinálneho plynu v litroch (y) (pri teplote 15 °C a tlaku 1,013 bar) | Materiál tlakovej fľaše | Typ uzatváracieho ventilu | Materiál ventilu |
| 2 l  | 400 | Oceľová | Štandardný so závitom bočnej prípojky G5/8´´ | Chrómovaná mosadz |
| 2 l  | 400 | Oceľová | RPV so závitom bočnej prípojky G5/8´´ | Chromovaná mosaz |
| 2 l  | 400 | Hliníková | Integrovaný so spätnou klapkou a s vstavaným regulátorom tlaku a prietoku | Niklovanámosadz |
| 3 l | 600 | Oceľová | Štandardný so závitom bočnej prípojky G5/8´´ | Chrómovaná mosadz |
| 3 l | 600 | Oceľová | RPV so závitom bočnej prípojky G5/8´´ | Chromovaná mosaz |
| 10 l | 2 000 | Oceľová | Štandardný so závitom bočnej prípojky G5/8´´ | Chrómovaná mosadz |
| 10 l | 2 000 | Oceľová | RPV so závitom bočnej prípojky G5/8´´ | Chromovaná mosaz |
| 40 l | 8 000 | Oceľová | Štandardný so závitom bočnej prípojky G5/8´´ | Chrómovaná mosadz |
| 40 l | 8 000 | Oceľová | RPV so závitom bočnej prípojky G5/8´´ | Chromovaná mosaz |
| 50 l  | 10 000 | Oceľová | Štandardný so závitom bočnej prípojky G5/8´´ | Chrómovaná mosadz |
| 50 l  | 10 000 | Ocelová | RPV so závitom bočnej prípojky G5/8´´ | Chrómovaná mosadz |

Na trh nemusia byť uvedené všetky veľkosti balenia.

**Držiteľ rozhodnutia o registrácii**

SIAD Slovakia spol. s r.o.

Rožňavská 17

831 04 Bratislava

Slovenská republika

Tel.: +421 02 444 603 47

Fax.: +421 02 444 603 48

**Výrobca**

SIAD Czech spol. s r.o.

Braňany u Mostu č. 193

435 22 Česká republika

**Táto písomná informácia bola naposledy aktualizovaná v decembri 2020.**